אבטחה - כלי אבטחה חדשים ל-ie 8
כלי אבטחה חדשים ל-IE 8
במיקרוסופט מתכננים להשיק באוגוסט מספר כלי אבטחה חדשים עבור הדפדפן אינטרנט אקספלורר 8. איך תגנו על עצמכם מאתרי פישינג וגניבת זהויות? מה הן מתקפות צולבות ואיך מיקרוסופט מזהה אותן ומגנה עליך? היכונו לאוגוסט.
מיקרוסופט הכריזה כי תשיק בחודש הבא (אוגוסט) סדרת כלי אבטחה חדשים המיועדים עבור הדפדפן שלה, האינטרנט אקספלורר 8 (או IE 8), זאת כחלק מגרסת בטא השנייה במספר של גרסא 8 של הדפדפן המוכר.
כלי האבטחה החדשים יכללו, בין השאר, את ה-SmartScreen Filter, כלי המבוסס על פתרון שכבר קיים באינטרנט אקספלורר 7, ועוזר להגן על המשתמש מפני תרמיות פישינג. בגרסא 8 של ה-IE יגן כלי זה גם מפני מזיקים למיניהם, כולל אזהרה כאשר המשתמש ינסה לבקר באתר אינטרנט חשוד.
כלי זה יוכל לקבוע באופן דינמי האם האתר חשוד בפעילות עויינת לפי תקשורת עם שרתים מרוחקים ויצירת רשימות
שחורות אשר יתבססו על כמה מקורות העוסקים באיתור אתרים עויינים. כל הנתונים ייאספו על ידי ה-Windows Defender, כלי אחר המיועד נגד רוגלות.
כלי נוסף יהיה כלי שתפקידו לסנן חסימת מתקפות צולבות (Cross Site Scripting) באתרי אינטרנט הנמצאות כעת במגמת עלייה, ועלולות לחשוף את המשתמש למקרים של גניבת זהויות. הכלי החדש יזהה מתקפות צולבות ויעצור את המשך פעילות הסקריפט במחשב המשתמש.
כרגע אין תאריך ברור להשקת שני הכלים, מלבד העובדה שגרסת הבטא השנייה תגיע מתי שהוא במהלך חודש אוגוסט.
‎09-7625400‎
מסרים מיידיים ומשחק מלחמה ל-iPhone פלאפון: גם כשאתה לא זמין מסך LCD עם שליטה מרחוק לארכיון ההכרזה המועילה
אפל חוסכים לכם 500 דולר! מכרזים ופרוייקטים סינון מידע מהיר באקסל 2010 להקת הרובוטים